
Изх. № Е-31-00-068835
Дата: 03.02.2016 г.
СТАНОВИЩЕ

за осъществен предварителен контрол

по чл. 19, ал. 2, т. 24 от ЗОП

ВЪЗЛОЖИТЕЛ

	Официално наименование
	Община Нова Загора

	Адрес
	гр. Нова Загора – 8900, ул. „24 май“ № 1

	Партиден номер в РОП
	00069


ПРОЦЕДУРА
	Уникален номер в РОП
	0
0
0
6
9
2
0
1
5
0
0
1
1


	Основание за откриване
	чл. 90, ал. 1, т. 8 от ЗОП

	Обект на поръчката
	 FORMCHECKBOX 
 Строителство     FORMCHECKBOX 
 Доставки      FORMCHECKBOX 
 Услуги

	Предмет на поръчката
	„Услуга по транспортиране на събраните неопасни битови отпадъци в изпълнение на Договор № 283/05.05.2005 г. за сметосъбиране и сметоизвозване от всички населени места на територията на Община Нова Загора, поддържане чистотата на териториите за обществено ползване и зимно поддържане в гр. Нова Загора, до площадка находяща се в УПИ I-00058,000212 по КВС на с. Хаджидимитрово, общ. Тунджа, за предварително третиране /сепариране/ на отпадъците и последващото им депониране на въведената в експлоатация клетка 1 на регионалното депо за неопасни отпадъци на регион Ямбол“


СТАНОВИЩЕ
	След извършен преглед на изпратените материали във връзка с откриването на процедура на договаряне без обявление се установи следното:

1. Правно основание – чл. 90, ал. 1, т. 8 от ЗОП

Посоченото от възложителя правно основание изисква едновременно да са изпълнени следните условия:

а)  наличие на предходен договор с обект услуга или строителство;
б)  настъпване на непредвидени обстоятелства, по смисъла на § 1, т. 14б от ДР на ЗОП;

в)  в резултат от непредвидените обстоятелства се поражда необходимост от допълнителна услуга или строителство;

г) невъзможност допълнителната услуга или строителство да се раздели технически или икономически от предмета на договора без значителни затруднения за възложителя или въпреки че може да се раздели, е съществено необходима за изпълнението му;
д) общата стойност на поръчките, с които се възлагат допълнителни услуги или строителство, да не надвишава с 50 на сто от стойността на основната поръчка;

е) поканата е изпратена до изпълнителя на предходния договор.

2. Мотиви на възложителя и представени доказателства
В Агенцията по обществени поръчки е представено Решение № 21 от 28.12.2015 г. на кмета на Община Нова Загора за откриване на процедура на договаряне без обявление по чл. 90, ал. 1, т. 8 от ЗОП.

В решението са изложени мотиви за избора на процедура, в подкрепа на които са представени копия на следните документи:

1. Решение № 5/22.10.2015 г. на директора на Регионална инспекция по околната среда и водите (РИОСВ) – Стара Загора при Министерството на околната среда и водите (МОСВ). В решението се посочва, че се прекратява поетапно, до началото на експлоатация на Регионална система за управление на отпадъците в регион Ямбол, дейността по депониране на отпадъци на общинско депо за неопасни (битови и строителни) отпадъци, находящо се в парцел № 000113 – общинска собственост, м. „Новия кладенец“ в землището на с. Езеро, община Нова Загора, с площ 42,175 дка.   
В решението се отбелязва, че то е издадено, във връзка с постъпило заявление от община Нова Загора, вх. № 5593/09.10.2015 г. с приложени към него документи.

2. Разрешение за ползване № СТ-05-1960/03.11.2015 г., издадено от Дирекция за национален строителен контрол (ДНСК) при Министерството на регионалното развитие и благоустройството (МРРБ). С разрешението се разрешава ползването на строеж: „Регионално депо за неопасни отпадъци на общините Ямбол, Нова Загора, Тунджа, Сливен и Стралджа – първи етап, клетка № 1“ по проект „Изграждане на регионална система за управление на отпадъците в регион Ямбол“ – първа фаза, финансирано по ОП „Околна среда“ 2007-2013 г.
3. Споразумение, рег. № ДТНО-00018/07.12.2015 г. на Община Ямбол, сключено на 07.12.2015 г. в гр. Ямбол между общините: Ямбол, Сливен, Нова Загора, Тунджа и Стралджа от една страна и ДЗЗД „Регионално депо Ямбол“, гр. Нова Загора от друга страна. В Споразумението се посочва, че то е за безвъзмездно изпълнение на услугата по експлоатация, мониторинг и поддръжка на Регионално депо по неопасни отпадъци на цитираните общини от ДЗЗД „Регионално депо Ямбол“, гр. Нова Загора. Същото е сключено за срок до определянето на изпълнител след проведена процедура по ЗОП, предвид производството по обжалване на Решение № РД/02-00861/23.10.2015 г. на възложителя за определяне на изпълнител, след проведена от Община Ямбол обществена поръчка със същия предмет.  
4. Разрешение за ползване № СТ-05-2483/22.12.2015 г., издадено от ДНСК при МРРБ. С разрешението се разрешава ползването на строеж: „Закриване и рекултивация на депото за неопасни отпадъци на Община Нова Загора“, с местонахождение ПИ 000393, м. „Новия кладенец“, землището на с. Езеро, община Нова Загора.
5. Техническа спецификация на услугата по настоящото договаряне.
В мотивите на решението е посочено, че Община Нова Загора е провела предходна процедура за възлагане на обществена поръчка, открита с Решение № 4 от 07.02.2005 г., публикувана в Регистъра на обществените поръчки (РОП) под уникален № 00069-2005-0004. Справка в РОП показва, че под същия уникален номер се съдържа информация за проведена от възложителя „открита“ по вид процедура по ЗОП с предмет: „Сметосъбиране и сметоизвозване от всички населени места на територията на община Нова Загора, поддържане чистотата на териториите за обществено ползване и зимно поддържане в гр. Нова Загора, стопанисване и поддържане на сметището на гр. Нова Загора до неговото окончателно закриване“. От публикуваната в РОП информация се установи, че в резултат на проведената процедура е сключен договор № 283/05.05.2005 г. с ЕТ „Сорико – М/Р – Минко Минчев“, гр. Нова Загора, на стойност 6 986 075 лв. без ДДС. В поле II.3) на обявлението за поръчката е посочен краен срок за изпълнението й 180 месеца.

От извършена справка в РОП се установи, че с Решение № 6 от 01.06.2012 г. на възложителя, същият е открил предходна „открита“ по вид процедура по ЗОП с предмет: „Възлагане на допълнителна услуга по сметосъбиране, сметоизвозване и депониране на битови отпадъци в Община Нова Загора, чрез увеличаване броя на обслужваните контейнери по места“. Информация за процедурата се съдържа в РОП под уникален № 00069-2012-0004. В резултат на проведената процедура е сключен договор № 305/07.08.2012 г. със „Сорико“ ООД, гр. Нова Загора, на стойност 1 340 500 лв. без ДДС. 
В поле V.3) на решението за откриване на настоящата процедура е записано, че допълнителната услуга е на обща стойност 230 000 лв. без ДДС, поради което разглежданото възлагане подлежи на контрол по чл. 19, ал. 2, т. 24 от ЗОП. 
Видно от поле V.2) на решението и приложената покана, същата е изпратена до „Сорико“ ООД, гр. Нова Загора.  
3. Изводи
От описаната в решението за откриване на процедурата фактическа обстановка, представените доказателства и направената справка в РОП се установи, че между възложителя и поканеното в настоящото договаряне лице е сключен договор № 283/05.05.2005 г. за сметосъбиране и сметоизвозване от всички населени места на територията на Община Нова Загора, поддържане чистотата на териториите за обществено ползване и зимно поддържане в гр. Нова Загора, стопанисване и поддържане на сметището на гр. Нова Загора до неговото окончателно закриване. 
Необходимо условие за прилагане на избраното правно основание е предходният договор между страните да е действащ. В случая основният договор не е приложен към преписката, но според информацията в РОП, той е сключен на 05.05.2005 г., след проведена „открита“ процедура по ЗОП, и е на обща стойност 6 986 075 лв. без ДДС. В поле ІІ.3) на обявлението за откриване на процедурата за неговото възлагане е посочен краен срок за изпълнение на поръчката 180 месеца, а в мотивите се отбелязва, че срокът на договора изтича през 2020 г. Предвид изложеното, от наличната информация не може да се изведе заключение, че изпълнението на основния договор не е приключило.
Като „непредвидени обстоятелства“, по смисъла на § 1, т. 14б от ДР на ЗОП, възложителят е посочил следните обстоятелства, настъпили след сключването на основния договор: в изпълнение на Националната програма за управление на дейностите по отпадъците (НПУДО) за периода 2009-2013 г., приета с Решение № 1/09.01.2009 г. на Министерски съвет (МС) на Република България (РБ), Община Нова Загора, ведно с общините: Сливен, Ямбол Тунджа и Стралджа е включена в регион, който ще ползва общо регионално депо, което се изгражда на територията на Община Ямбол. Посочва се, че съществуващото депо за неопасни отпадъци е въведено в експлоатация преди влизане в сила на Директива 1999/31/ЕС за депониране на отпадъците и е изградено съгласно действащите към този период нормативни изисквания за изграждане на депа в страната - “Норми за проектиране на санитарни депа за твърди битови отпадъци”- в сила от 1993 г. Допълва се, че за депото, както и за всички други общински депа на територията на страната, са подготвени планове за привеждане в съответствие с изискванията на нормативната уредба или за закриване, в срок до изграждане на новите регионални депа. Пояснява се, че в съответствие с изискванията на чл. 23 и чл. 24 от Закона за управление на отпадъците (ЗУО), е създадено регионално сдружение на общините: Ямбол, Сливен, Тунджа, Стралджа и Нова Загора за управление регионална система за управление на отпадъците, състояща се от регионално депо и/или други съоръжения за третиране на отпадъци. Уточнява се, че в съответствие с Постановление № 209/20.08.2009 г. на МС на РБ, създаденото регионално сдружение кандидатства за предоставяне на безвъзмездна финансова помощ за изграждане на регионално депо за третиране на отпадъци. Цитира се сключен Договор за безвъзмездна финансова помощ по ОП „Околна среда 2007-2013 г.” № DIR5112122-С008 от 17.10.2012 г. между Министерството на околната среда и водите и общините от Регион Ямбол по проект DIR – 5112122-5 -71 „Изграждане на регионална система за управление на отпадъците в регион Ямбол, първа фаза”. Допълва се, че проектът включва изпълнението на работи по изграждане на клетка 1 и съпътстваща инфраструктура и съоръжения за Регионална система за управление отпадъците – регион Ямбол. Посочените документи не са приложени като доказателства.
От приложеното Решение № 5/22.10.2015 г. на директора на РИОСВ – Стара Загора е видно, че се прекратява поетапно, до началото на експлоатация на Регионална система за управление на отпадъците в регион Ямбол, дейността по депониране на отпадъци на общинско депо за неопасни (битови и строителни) отпадъци, находящо се в землището на с. Езеро, община Нова Загора. Това се потвърждава и от представеното  Разрешение за ползване № СТ-05-2483/22.12.2015 г., издадено от ДНСК при МРРБ за „Закриване и рекултивация на депото за неопасни отпадъци на Община Нова Загора“. От приложеното Разрешение за ползване № СТ-05-1960/03.11.2015 г., издадено от ДНСК при МРРБ, се установява, че е разрешено ползването на „Регионално депо за неопасни отпадъци на общините Ямбол, Нова Загора, Тунджа, Сливен и Стралджа – първи етап, клетка № 1“ по проект „Изграждане на регионална система за управление на отпадъците в регион Ямбол“ – първа фаза, финансирано по ОП „Околна среда“ 2007-2013 г. От представеното споразумение, сключено на 07.12.2015 г. в гр. Ямбол между общините: Ямбол, Сливен, Нова Загора, Тунджа и Стралджа от една страна и ДЗЗД „Регионално депо Ямбол“, гр. Нова Загора от друга страна, се установи, че същото е с предмет  безвъзмездно изпълнение на услугата по експлоатация, мониторинг и поддръжка на Регионално депо по неопасни отпадъци на цитираните общини от ДЗЗД „Регионално депо Ямбол“, гр. Нова Загора, сключено за срок до определянето на изпълнител след проведена конкурентна процедура по ЗОП.
За обосновано се приема, че дейността сметоизвозване включва транспортирането на отпадъците, и не може да бъде разделена от предмета на цитирания по-горе договор № 283/05.05.2005 г., без значителни технически и икономически затруднения за възложителя. Налице е невъзможност за разделяне на допълнителните от вече възложени дейности, респ. реализацията им от друг изпълнител, с оглед цялостното изпълнение на договора и поемането на гаранционни срокове за свършеното. За основателни се приемат доводите, че за да бъде осъществявана самостоятелно дейността, възложителят следва да притежава или да изгради и въведе в експлоатация претоварна станция, на която да бъдат стоварвани събраните от територията на Община Нова Загора битови отпадъци, с цел тяхно последващо натоварване и транспортиране до регионално дело на регион Ямбол, които би създало затруднения за него.
С оглед стойността на основната поръчка – 6 986 075 лв. без ДДС и прогнозната стойност на допълнителните услуги - 230 000 лв. без ДДС, за изпълнено може да се приеме условието общата стойност на поръчките, с които се възлагат допълнителни дейности, да не надвишава 50 на сто от стойността на основната поръчка. Същевременно, от публикуваната в РОП информация се установи, че на същия изпълнител през 2012 г. възложителят е възложил и изпълнението на допълнителна услуга по сметосъбиране, сметоизвозване и депониране на битови отпадъци в Община Нова Загора, чрез увеличаване броя на обслужваните контейнери по места. Сключен е договор № 305/07.08.2012 г, на стойност 1 340 500 лв. без ДДС, който е предхождан от открита процедура по ЗОП. С оглед разпоредбата на чл. 16, ал. 8 от ЗОП и предмета на възлагане, възложителят следва да разполага с доказателства, че при възлагането на тази поръчка не са били налице условията за провеждането на процедура на договаряне без обявление по чл. 90, ал. 1, т. 8 от ЗОП и че стойността на всички възложени допълнителни дейности не надвишават 50 на сто от стойността на основната поръчка.
Поканата е изпратена до „Сорико“ ООД, гр. Нова Загора, а от информацията в РОП се установи, че основният договор е сключен с ЕТ „Сорико – М/Р – Минко Минчев“, гр. Нова Загора. 
Предвид изложеното, изборът на  на процедура на договаряне без обявление с избраното правно основание може да се приеме за законосъобразен под условие, че възложителят разполага с надлежни доказателства, че изпълнението на основния договор не е приключило, че поканеното лице е правоприемник на изпълнителя по основния договор, и че всички допълнителни дейности не надвишават 50 на сто от стойността на основната поръчка. Той следва да разполага и с всички цитирани документи относно настъпили „непредвидени обстоятелства“, по смисъла на § 1, т. 14б от ДР на ЗОП.  


ЗАКЛЮЧЕНИЕ
	Изборът на процедура е законосъобразен.
	 FORMCHECKBOX 


	Изборът на процедура може да се приеме за законосъобразен, при условие че възложителят разполага с надлежни доказателства в подкрепа на изложените в мотивите обстоятелства.
	 FORMCHECKBOX 


	Изборът на процедура не може да се приеме за законосъобразен, тъй като изложените мотиви и/или представените доказателства са недостатъчни.
	 FORMCHECKBOX 


	Изборът на процедура е незаконосъобразен.
	 FORMCHECKBOX 



ДОПЪЛНИТЕЛНА ИНФОРМАЦИЯ
	Предходни процедури свързани с настоящата процедура1  FORMCHECKBOX 
 ДА 
 FORMCHECKBOX 
 НЕ

	Уникален № в РОП на предходната процедура

	Предмет на предходната поръчка
	„Сметосъбиране и сметоизвозване от всички населени места на територията на община Нова Загора, поддържане чистотата на териториите за обществено ползване и зимно поддържане в гр. Нова Загора, стопанисване и поддържане на сметището на гр. Нова Загора до неговото окончателно закриване“

	Етап на предходната процедура
	 FORMCHECKBOX 
отворена                FORMCHECKBOX 
затворена

 FORMCHECKBOX 
спряна                    FORMCHECKBOX 
прекратена
 FORMCHECKBOX 
възложена              FORMCHECKBOX 
отменена
  FORMCHECKBOX 
неизвестен             FORMCHECKBOX 
друго2

	Забележка:


ДОПЪЛНИТЕЛНА ИНФОРМАЦИЯ
	Предходни процедури свързани с настоящата процедура1  FORMCHECKBOX 
 ДА 
 FORMCHECKBOX 
 НЕ

	Уникален № в РОП на предходната процедура
	0
0
0
6
9
-

2
0
1
2
-

0
0
0
4


	Предмет на предходната поръчка
	„Възлагане на допълнителна услуга по сметосъбиране, сметоизвозване и депониране на битови отпадъци в Община Нова Загора, чрез увеличаване броя на обслужваните контейнери по места“.

	Етап на предходната процедура
	 FORMCHECKBOX 
отворена                FORMCHECKBOX 
затворена

 FORMCHECKBOX 
спряна                    FORMCHECKBOX 
прекратена
 FORMCHECKBOX 
възложена              FORMCHECKBOX 
отменена
  FORMCHECKBOX 
неизвестен             FORMCHECKBOX 
друго2

	Забележка:


ИЗПЪЛНИТЕЛЕН ДИРЕКТОР: Подпис (не се чете)






     МИГЛЕНА ПАВЛОВА
Вярно с оригинала, 

подписан на хартия
2
7
7 IF  = 7
"______________________________________________________________________*Забележка: В съответствие с чл. 50, ал. 7 от ППЗОП становището на АОП не е задължително за възложителя, който съгласно закона носи отговорността за провеждане на процедурата. В случай че възложителят приеме за основателно негативното становище на АОП, той може да прекрати процедурата на основанията, посочени в закона. Ако възложителят счита, че разполага с неопровержими доказателства относно законосъобразността на избора на процедура, няма пречка тя да продължи независимо от становището на АОП"
______________________________________________________________________*Забележка: В съответствие с чл. 50, ал. 7 от ППЗОП становището на АОП не е задължително за възложителя, който съгласно закона носи отговорността за провеждане на процедурата. В случай че възложителят приеме за основателно негативното становище на АОП, той може да прекрати процедурата на основанията, посочени в закона. Ако възложителят счита, че разполага с неопровержими доказателства относно законосъобразността на избора на процедура, няма пречка тя да продължи независимо от становището на АОП


